Heger, Eduard, poslanec NR SR (2019-06-20):
Nie, nie, však to je taký, myslím si, že pekný, z tohto pohľadu svojím spôsobom pekný zákon. Dobré ránko, páni. Páni, vidím, že dámy tu nemáme. Pán minister, vitajte! Ja len kratučko, však toto je vlastne zákon na podporu alternatívnych pohonov. Samozrejme, my vítame aj podporu alternatívnych pohonov, pretože ten trend tu samozrejme je. Ja by som možno len, pán minister, pán otázok k tomu mal na vás a možno poukázať na pár rizík, ktoré, by ma zaujímalo určite, ako sa na ne vy pozeráte. Ja by som len kratučko ešte uviedol, lebo v tom zákone teda sú dva také parametre, ktoré tu v úvodnom slove neodzneli. A ten jeden je ten, že ak kupujúci zlikviduje svoje aspoň 15-ročné auto, tak vlastne výška štátneho príspevku bude 35 %, ak nezlikviduje 15-ročné auto, alebo zlikviduje mladšie ako 15 rokov, tak samozrejme je tam tá štandardná suma, tých 25 % z obstarávacej ceny. Takže ten, tie vozidlá, na ktoré sa to bude uplatňovať, a tuto by, tuto by som chcel aj povedať možno taký náš pohľad, ako sa my pozeráme možno na podporu práve tých alternatívnych pohonov. Pretože v návrhu zákona sa definuje, štyri kategórie. Prvá je pohonná jednotka vybavená nádržou na stlačený zemný plyn, skvapalnený zemný plyn alebo skvapalnený ropný plyn a zároveň môže mať nádrž aj na iné palivo. Ja si myslím, že tuto je dôležité, toto je, myslím, že dobrá kategória, ale poďme sa pozrieť na to, kde nás tlačí najviac topánka. A keď si pozrieme, že naozaj kde vznikajú najväčšie emisie a kde teda to znečistenie je najväčšie, tak sú to práve nákladné vozidlá, ktorých jednak behá po cestách veľa, a po druhé, sú to samozrejme aj dieselové autobusy. A keď si zoberieme naozaj tú škodlivosť, tak si myslím, že práve tuto by sme sa mali zamerať. Takže ja by som napríklad v tejto kategórii A to obmedzil, obmedzil čisto na nákladné vozidlá, lebo samozrejme môže to byť na akéhokoľvek vozidlo, ktoré má takýto pohon. A myslím si, že to by bolo omnoho účinnejšie práve z toho dôvodu, že zameriame ako keby na ten najväčší, najproblematickejšie oblasti, pretože ten balík peňazí je malý. Keď si pozrieme vlastne, koľko firiem alebo teda koľko užívateľov to bude môcť využiť, tak to bude od 500 do 1000 vozidiel. Zrejme viacej sa asi na to, do toho nezmestí, myslím, že tak to uvádza aj dôvodová správa, že počíta s nejakým 1000, počtom 1000 vozidiel. Ďalšie dve sú najmenej jednu pohonnú jednotku využívajúcu pohonnú látku s obsahom minimálne 15 % objemu biopalív. Toto si myslím, že je na tento čas zbytočné, že naozaj by som radšej tých málo peňazí investoval do tých najpálčivejších, a to teda je buď ten ELG alebo CNG a tam by som to možno nechal. Pretože dnes už je trend a vyrábajú sa nákladné vozidlá na tento ELG, čiže skvapalnený zemný plyn a vidíme, že tento trend bude rásť a akákoľvek podpora práve do tejto nákladnej dopravy by mohla priniesť automaticky aj teda vyššiu ekológiu. A posledné sú teda, výhradne elektrický pohon, áno, alebo teda jedna ešte predtým je, že najmenej jednu pohonnú jednotku na elektrický pohon, a potom je vyslovene, že výhradne elektrický pohon. Áno, elektrovozidlá určite áno, ale zase poďme sa pozrieť na to, a tuto vidím pár rizík, pretože vlastne je tu tá podmienka na ten prechod, že keď zošrotuje 15-ročné auto. Keď som rozmýšľal nad tým, že kto má dnes 15 ročné auto, tak väčšinou sú to ľudia, ktorí zrejme si lepšie auto kúpiť nemôžu. Lebo prečo by držali? Alebo, dobre, ten počet, ktorý si drží aj staršie ako 15-ročné auto z pasie alebo že ho chce mať, tak je naozaj veľmi malý. Ak už niekto staršie ako 15-ročné auto má, tak zrejme si nevie kúpiť nové auto alebo si nevie kúpiť lepšie auto, pretože dnes na tom trhu opotrebovaných aut sa dajú kúpiť už za pár tisíc mladšie ako 15-ročné autá. Takže ja chápem tú motiváciu potlačiť tých ľudí, že poďte, zbavte sa 15-ročného auta a kúpte si elektromobil, pomôžeme vám, ale neviem, či toto bude dostatočne pre nich možné, že či majú tú kúpnu silu na to, aby vedeli takýto krok urobiť. Vidím tam skôr to riziko takej špekulácie, že bude sa tu diať ako keby výkup ľudí, ktorí si chcú kúpiť elektromobil. Vykúpia staré auto, ktoré je staršie ako 15 rokov, vykúpia ho za 500 euro, ale dostanú zľavu 35 %, čo pri elektromobile, zoberme si, priemerná cena, priemerná cena 30-tisíc, tak automaticky 10-tisíc. Čiže človek, ktorý má peniaze, kúpi za 500 a dostane 10-tisíc. Čiže opäť sme nepomohli v skutočnosti človeku, ktorý by to reálne potreboval, ale pomôžeme človeku, ktorý má peniaze, aby tých peňazí mal ešte viac. A tuto vidím teda to riziko. Preto by ma aj zaujímalo, lebo vlastne v tom návrhu zákona sa hovorí, že administráciou môže ministerstvo hospodárstva poveriť samostatnú právnickú osobu zo svojho rezortu, že ako toto bude prebiehať, aký tam bude mechanizmus prideľovania. Či to bude taxatívne, kto príde, ten dostane, alebo či tam bude, nejaké výberové kritériá, na základe ktorých, lebo ten zákon to samotný neuvádza, musí splniť pár podmienok, ale neviem teda, že či každý dostane, lebo je tam použité, že môže, takže zrejme to nebude automatické. Čiže akým spôsobom sa budú prideľovať tieto dotácie. Lebo hovorím, tu vidím práve ten, to riziko pre obchod s vrakmi a špekulantov, ktorí si na tom budú môcť pomôcť. A myslím si, že práve títo ľudia tých 5 miliónov nepotrebujú. Ak to má pomôcť, tak nech to pomôže naozaj tým, ktorí prejdú na ten elektromobil. A ako som hovoril, tí, čo ten, tí, čo na elektromobil majú, tak svojím spôsobom sú dostatočne solventní a nemusíme im dávať ešte nejaké dotácie. Myslím si, že tie peniaze vieme využiť akýmkoľvek iným spôsobom. A ak ich chceme použiť do alternatívneho pohonu, tak si myslím, že práve, samozrejme, tá možnosť v tom zákone je, obciam, či už zabezpečiť autobusy a podobne. Takže a tam myslím, že práve by malo to ťažisko byť, že zúžiť tento široký diapazón na práve tie autobusy a nákladné vozidlá, pretože toto bude za tých málo peňazí ako keby najväčšia pridaná hodnota. Tam teda vidím ten, ten, ako ten trend. Takže ak by som mohol teda sa opýtať, pán minister, že ako teda bude prideľované a ako plánujete sa vyhnúť tomu riziku, ktoré tu je s tým prekupom. A to je asi z hľadiska, z hľadiska vás a z hľadiska tej koncepcie to zúženie teda na možno naozaj na tie najpálčivejšie oblasti, a to sú, a teda, či to aj vy tak vidíte, by ma zaujímalo, ale v každom prípade my to vidíme tak, že tie najpálčivejšie oblasti sú tie dieselové autobusy, dieselové nákladné autá, do ktorých keď zainvestujeme, tak za málo peňazí poriešime najväčší problém. Samozrejme, je tu celá téma okolo budovania infraštruktúry. Je úplne prirodzené, že pokiaľ sa infraštruktúra nebude rozvíjať, tak asi aj ťažko ľudia budú nejako mať taký drive kupovať tie elektromobily, lebo vieme, že to ich odrádza od toho, že kúpia si auto a ak si ho nemajú, kde dobíjať, ak s ním nemôžu prejsť väčšiu vzdialenosť, tak aby si ho mohli po ceste nejako dobiť, tak to je tiež odradzujúce. Takže samozrejme, investície do infraštruktúry sú dôležité, ale o tom sme hovoril. Takže zúžil som to práve na týchto pár oblastí. Ďakujem, skončil som.